Lietuvos Respublikos Vyriausybė

nutarimas

DĖL SUTIKIMO REORGANIZUOTI VALSTYBINĘ ENERGETIKOS INSPEKCIJĄ PRIE ENERGETIKOS MINISTERIJOS

2019 m. kovo 6 d. Nr. 221

Vilnius

Vadovaudamasi Lietuvos Respublikos civilinio kodekso 2.97 straipsnio 3 dalimi, Lietuvos Respublikos biudžetinių įstaigų įstatymo 14 straipsnio 4 dalimi ir Lietuvos Respublikos Vyriausybės įstatymo 22 straipsnio 8 punktu, Lietuvos Respublikos Vyriausybė nutaria:

1. Sutikti, kad Valstybinė energetikos inspekcija prie Energetikos ministerijos (juridinio asmens kodas – 188606625) būtų reorganizuojama jungimo būdu ir prijungta prie Valstybinės kainų ir energetikos kontrolės komisijos (juridinio asmens kodas – 188706554).

2. Nustatyti, kad:

2.1. reorganizavimo tikslas – supaprastinti, efektyvinti ir optimizuoti energetikos, geriamojo vandens tiekimo ir nuotekų tvarkymo reguliavimą ir sustiprinti ekonominę ir techninę energetikos sektoriaus įmonių priežiūrą, sumažinti biudžetinių įstaigų skaičių, optimizuoti biudžetinių įstaigų veiklą, racionaliau naudoti materialinius, finansinius ir žmogiškuosius išteklius, pagerinti administracinių paslaugų prieinamumą ir kokybę;

2.2. reorganizuojama biudžetinė įstaiga – Valstybinė energetikos inspekcija prie Energetikos ministerijos;

2.3. reorganizavime dalyvaujanti biudžetinė įstaiga – Valstybinė kainų ir energetikos kontrolės komisija;

2.4. po reorganizavimo veiksianti biudžetinė įstaiga – Valstybinė kainų ir energetikos kontrolės komisija;

2.5. po reorganizavimo veiksianti biudžetinė įstaiga Valstybinė kainų ir energetikos kontrolės komisija vykdys Lietuvos Respublikos energetikos įstatymo ir kitų įstatymų jai priskirtas funkcijas;

2.6. po reorganizavimo veiksiančios biudžetinės įstaigos savininko teises ir pareigas įgyvendinanti institucija – Lietuvos Respublikos Vyriausybė.

Ministras Pirmininkas	Saulius Skvernelis

Energetikos ministras	Žygimantas Vaičiūnas